કેન્દ્ર અને મહારાષ્ટ્રમાં ભાજપ સરકારનું મહત્વનું સહયોગી શિવસેના મોદી સરકાર વિરુદ્ધના અવિશ્વાસ પ્રસ્તાવ પર શું સ્ટેન્ડ લેશે, એ જાણવું જરૂરી છે. શિવસેના કાશ્મીર, ખેડૂત નીતિ, મોંઘવારી જેવા મુદ્દાઓ પર સતત સરકાર પર હુમલાઓ કરી છે. આ વચ્ચે ખબર આવી છે કે શિવસેના શુક્રવારે થનારા અવિશ્વાસ પ્રસ્તાવ પરના વોટિંગથી દૂર રહેશે. જોકે, અંતિમ ફેંસલો શિવસેના પ્રમુખ ઉદ્ધવ ઠાકરે લેશે. આ સંબંધમાં ચર્ચા માટે સંજય રાઉત ગુરુવારે મુંબઈ જશે.